Produktet Apple, përse njerëzit i pëlqejnë ato?
Edhe tani që Stiv Xhobs nuk jeton , shumë analistë presin që Apple ta vazhdojë traditën
Nga komunikimi e deri te argëtimi, produktet Apple kanë ndryshuar thellësisht mënyrën se si njerëzit në botë marrin informacionin dhe përdorin teknologjinë. Njeriu që e drejtoi firmën Apple në evolucionin e saj ishte Steve Jobs. Por përse Apple ka qenë aq e suksesshme me produktet e saj dhe çfarë mund të presin konsumatorët tani që Jobs nuk jeton më? Le të ndjekim materialin në vazhdim. Jill Lenahan është një studente e cila adhuron çdo gjë të krijuar nga Apple. Lenahan thotë se përvoja e saj me llojet e tjera të kompjuterëve nuk ka qenë kurrë e tillë si me Apple. Lenahan thotë se iPhone-i ia ka bërë edhe jetën më të efektshme. Por Apple nuk ka krijuar vetëm telefonin inteligjent apo kompjuterin tablet. Andrew Lih në Universitetin e Kalifornisë Jugore thotë se Apple i ka bërë pajisjet e teknologjisë së lartë më të lehta në jetën e përditëshme të atyre që nuk dinë shumë nga teknologjia. Është aftësia e firmës Apple për t’i bërë produktet e saj tërheqëse ajo që i shtyn konsumatorët kudo në botë të zgjedhin këto produkte dhe ato të firmave të tjera. Lih thotë se produktet e kompanisë Apple janë mjaft të lehta për t’u përdorur në jetën e përditshme. Ai thotë se tradita e kësaj kompanie për të krijuar produkte që përdoren lehtë nga konsumatorët filloi që me themelimin e saj në vitet 70. Sot, produktet Apple vërtet janë më të shtrenjtë se shumë nga konkurrentët e saj, por kompania ka aftësinë të bindë njerëzit që të blejnë, thotë analistja Elizabeth Fife. Edhe tani që Steve Jobs nuk jeton më, shumë analistë presin që për 3-5 vitet e ardhshme Apple ta vazhdojë traditën e krijimit të produkteve të pëlqyeshme nga konsumatorët.